ΑΠΟΦΑΣΕΙΣ
Αριθμ. οίκ. 1583
Μεταβίβαση του δικαιώματος υπογραφής «Με
εντολή Διοικητικού Συμβουλίου» στον Γενικό Διευθυντή του Εθνικού Αρχαιολογικού Μουσείου
(ΕΑΜ) - ΝΠΔΔ.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΕΘΝΙΚΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ
Έχοντας υπόψη:
α) Τον ν. 5021/2023 «Εκσυγχρονισμός της μουσειακής πολιτικής και ζητημάτων διαχείρισης της πολιτιστι-
κής κληρονομιάς: ίδρυση μουσείων - Ν.Π.Δ.Δ., κρατική
ασφάλιση της κινητικότητας των πολιτιστικών αγαθών,
δράσεις του Ο.Δ.Α.Π. και του Μουσείου Ακρόπολης,
ρυθμίσεις ποινικής προστασίας της πολιτιστικής κληρονομιάς, Συμβούλια του Υπουργείου Πολιτισμού και
Αθλητισμού, Μητρώο Προσωπικού Αρχαιολογικών Εργασιών, λοιπές διατάξεις σχετικά με το προσωπικό του
Υπουργείου Πολιτισμού και Αθλητισμού και την αντιμετώπιση των συνεπειών της πανδημίας στον πολιτισμό και
άλλες επείγουσες ρυθμίσεις» (Α’ 31) και, ιδίως, τα άρθρα
13, 14 και 17 αυτού,
β) το άρθρο 87 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26),
γ) τον ν. 3469/2006 (Α’ 131),
δ) τα άρθρα 50 και 70 του ν. 5143/2024 (Α’ 161),
ε) το π.δ. 42/2024 «Οργανισμός Λειτουργίας του Εθνικού Αρχαιολογικού Μουσείου» (Α’ 125),
στ) την υπ’ αρ. 7085/27.12.2024 (ΑΔΑ: 6ΙΓΚ46ΝΛ4ΝΤ7Ξ) απόφαση, με την οποία τοποθετήθηκαν οι προϊ-
στάμενοι διευθύνσεων του ΕΑΜ - ΝΠΔΔ,
ζ) την υπ’ αρ. 74128/19.2.2025 (ΥΟΔΔ 132) απόφαση
της Υπουργού Πολιτισμού, με την οποία έγινε δεκτή η
παραίτηση της Γενικής Διευθύντριας του Ν.Π.Δ.Δ. με την
επωνυμία «Εθνικό Αρχαιολογικό Μουσείο», σε συνδυασμό με την παρ. 2 του άρθρου 14 του ν. 5021/2023, σύμ-
φωνα με την οποία αν, για οποιονδήποτε λόγο, ο Γενικός
Διευθυντής εκλείψει προ της λήξης της θητείας του, χρέη
Γενικού Διευθυντή εκτελεί προσωρινά ο Προϊστάμενος
της Διεύθυνσης Συλλογών και Εκθέσεων του Μουσείου,
μέχρι τον ορισμό νέου Γενικού Διευθυντή,
η) την υπ’ αρ. 186743/13.4.2023 απόφαση της Υπουργού Πολιτισμού και Αθλητισμού «Κάλυψη μεταβατικά
των θέσεων του Προέδρου και του Αντιπροέδρου και διορισμός των λοιπών μελών του Διοικητικού Συμβουλίου
του Ν.Π.Δ.Δ. με την επωνυμία “Εθνικό Αρχαιολογικό Μουσείο”» (Υ.Ο.Δ.Δ. 347), όπως τροποποιήθηκε με τις υπ’ αρ.
501577/12.11.2024 (Υ.Ο.Δ.Δ. 1276) και 74129/19.2.2025
(ΥΟΔΔ 132) αποφάσεις της Υπουργού Πολιτισμού,
θ) την υπ’ αρ. 1170/4.3.2025 πράξη της Προέδρου του
ΔΣ του ΕΑΜ, με την οποία διαπιστώνεται ότι από την 25η
Φεβρουαρίου 2025 καθήκοντα Γενικού Διευθυντή του
ΕΑΜ (ελλείποντος Γενικού Διευθυντή) ασκεί αυτοδικαίως
(βάσει του άρθρου 14 του ν. 5021/2023) ο Προϊστάμενος
της Διεύθυνσης Συλλογών και Εκθέσεων, Κωνσταντίνος
Νικολέντζος,
ι) το υπ’ αρ. 6 απόσπασμα πρακτικού της 5ης/7.3.2025
συνεδρίασης του Διοικητικού Συμβουλίου του ΕΑΜΝΠΔΔ,
ια) την υπό στοιχεία ΔΔΔΔ/Φ. ΕΜΔΔ/21687/27.12.2024
εγκύκλιο του Υπουργείου Εσωτερικών «Νέες προβλέψεις
επί της διαδικασίας δημοσίευσης νομοθετικών ρυθμίσεων και κανονιστικών πράξεων στην Εφημερίδα της
Κυβερνήσεως - Μηχανισμός αυτοματοποιημένης ενημέρωσης του ΕΜΔΔ -“Μίτος”» (ΑΔΑ: 9ΜΖΘ46ΜΤΛ6-ΙΑΩ),
ιβ) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ,
ιγ) το γεγονός ότι δεν προκαλείται δαπάνη στον προϋπολογισμό του ΕΑΜ - ΝΠΔΔ, αποφασίζει ομοφώνως:
Στον Γενικό Διευθυντή ή στην περίπτωση που αυτός ελλείπει, στον εκτελούντα χρέη Γενικού Διευθυντή του Εθνι-
κού Αρχαιολογικού Μουσείου μεταβιβάζουμε το δικαίωμα
να υπογράφει «Με εντολή Διοικητικού Συμβουλίου» κατά
περίπτωση αποφάσεις, έγγραφα και λοιπές διοικητικές
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1875
17.04.2025 19:04:06
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1875/15.04.2025
17972-17974
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr
πράξεις που αφορούν σε θέματα της αρμοδιότητάς του
και εκδίδονται σύμφωνα με τις κείμενες διατάξεις, ως εξής:
- Να εγκρίνει και να υπογράφει τα έγγραφα που αφορούν στη διαδικασία πρόσληψης προσωπικού διαφόρων
ειδικοτήτων, με σύμβαση εργασίας Ιδιωτικού Δικαίου
Ορισμένου Χρόνου (ΙΔΟΧ), για την κάλυψη εποχικών ή
εκτάκτων αναγκών του ΕΑΜ-ΝΠΔΔ.
- Να εγκρίνει και να υπογράφει οποιαδήποτε διοικητική πράξη ή άλλο έγγραφο, η οποία αφορά σε συγχρη-
ματοδοτούμενα έργα με δικαιούχο το ΕΑΜ-ΝΠΔΔ, ενώ
για τα έργα αυτά ορίζεται ο εκάστοτε Γενικός Διευθυντής
και νόμιμος εκπρόσωπος του Μουσείου.
- Η εσωτερική μετακίνηση των εχόντων θέσεις ευθύνης
(επιπέδου Διεύθυνσης ή Τμήματος) για την εξασφάλιση
της εύρυθμης λειτουργίας του ΕΑΜ-ΝΠΔΔ.
- Να εγκρίνει και να υπογράφει μνημόνια συνεργασίας
με ΑΕΙ ή ερευνητικά κέντρα ή μουσεία (της αλλοδαπής
ή ημεδαπής) με σκοπό τη φύλαξη, συντήρηση, καταγραφή, τεκμηρίωση, έρευνα, μελέτη, δημοσίευση και
κυρίως έκθεση και προβολή των μνημείων του ΕΑΜΝΠΔΔ, χωρίς να προκαλείται οικονομική επιβάρυνση
του προϋπολογισμού του ΕΑΜ-ΝΠΔΔ.
- Να εγκρίνει και να υπογράφει μνημόνια συνεργασίας
με ΑΕΙ ή ερευνητικά κέντρα ή μουσεία (της αλλοδαπής
ή ημεδαπής) με σκοπό την πρακτική άσκηση φοιτητών,
την έρευνα, την οργάνωση σεμιναρίων, την ανταλλαγή
τεχνογνωσίας, τη δημοσίευση επιστημονικών εργασιών,
τη διενέργεια ερευνών κοινού, χωρίς να προκαλείται οικονομική επιβάρυνση του προϋπολογισμού του ΕΑΜ-ΝΠΔΔ.
- Να εγκρίνει και να οριστικοποιεί Περιγράμματα Θέσεων Εργασίας (Γενικά και Ειδικά), σε πλήρη συμφωνία
με τα προβλεπόμενα στις οικείες οργανικές διατάξεις.
- Να εγκρίνει και να υπογράφει οποιαδήποτε διοικητική πράξη ή έγγραφο για προκήρυξη θέσεων ευθύνης
(επιπέδου Τμήματος ή Διεύθυνσης), προσκλήσεις ενδιαφέροντος για τη στελέχωση του Μουσείου, προκηρύξεις
πρόσληψης μονίμου προσωπικού.
- Να συστήνει και να συγκροτεί Επιτροπές ή Ομάδες
Εργασίας, για την επιτέλεση των σκοπών του ΕΑΜ ΝΠΔΔ ή δράσεων που περιλαμβάνονται στο ετήσιο
εγκεκριμένο Πρόγραμμα Δράσης του Μουσείου.
- Χορήγηση κάθε είδους αδειών στους προϊσταμένους
επιπέδου Διεύθυνσης ή Τμήματος.
- Έγκριση διενέργειας εκδηλώσεων, ημερών ελεύθερης επίσκεψης του κοινού, δράσεων για την προβολή
και την οικονομική ανάπτυξη του Μουσείου.
- Έγκριση των μετακινήσεων εκτός έδρας (εξωτερικού)
για εκτέλεση υπηρεσίας του με οποιαδήποτε σχέση εργασίας υπηρετούντος προσωπικού στο Μουσείο, μελών
του ΔΣ του Μουσείου καθώς και ιδιωτών που συμμετέχουν σε συλλογικά όργανα και επιτροπές.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Απριλίου 2025
Η Πρόεδρος
ΙΩΑΝΝΑ ΔΡΕΤΤΑ

[Source: 20250201875.pdf | Tokens: 6012]